**Užsienietis dėl pavojingos organizmo būklės negali išvykti ir jam reikalinga neatidėliotina būtinoji medicinos pagalba** **(UTPĮ 40 str. 1 d. 11 p.)**

**** [**nustatytos formos prašymas išduoti leidimą laikinai gyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=2052)**.** *Prašymas pateikiamas per Lietuvos migracijos informacinę sistemą (MIGRIS);*

** galiojantis kelionės dokumentas (pasas);**

** medicinos įstaigos pažyma, patvirtinanti, kad dėl Būtinosios medicinos pagalbos ir būtinosios medicinos pagalbos paslaugų teikimo tvarkos bei masto, patvirtinto Lietuvos Respublikos sveikatos apsaugos ministro 2004 m. balandžio 8 d. įsakymu Nr. V-208 „Dėl Būtinosios medicinos pagalbos ir būtinosios medicinos pagalbos paslaugų teikimo tvarkos bei masto patvirtinimo“, 1 ir 2 prieduose išdėstytų Vaikų skubiosios medicinos pagalbos masto lentelės ar Suaugusiųjų skubiosios medicinos pagalbos masto lentelės 3 skiltyje nurodytos ūmios klinikinės būklės arba skubiosios medicinos pagalbos teikimo indikacijos užsienietis negali išvykti ir jam reikalinga neatidėliotina būtinoji medicinos pagalba;**

**** **[dokumentas, patvirtinantis](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195)****[, kad užsienietis turi pakankamai lėšų ir (ar) gauna reguliarių pajamų,](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195)** [**kurių pakanka pragyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195)**, pvz., banko pažyma, užsienietį išlaikančio asmens įsipareigojimas užtikrinti užsieniečio pakankamas pragyvenimo lėšas Lietuvos Respublikoje ir jo** ***banko išduota pažyma apie turimas lėšas*\* ar *darbo sutartis*. Įsipareigojančio asmens parašas turi būti patvirtintas notaro arba Migracijos departamento darbuotojo, kai šis asmuo atvyksta į  Migracijos departamentą. Pragyvenimo lėšų dydis yra 1 minimali mėnesinė alga per mėnesį. Lėšų turi pakakti visam prašomo leidimo laikinai gyventi galiojimo laikotarpiui.**

**** **užsieniečio pasižadėjimas, kad deklaruos savo gyvenamąją vietą gyvenamojoje patalpoje, kurios gyvenamasis plotas, tenkantis kiekvienam pilnamečiui asmeniui, deklaravusiam joje gyvenamąją vietą, bus ne mažesnis kaip 7 kvadratiniai metrai;**

** sveikatos draudimas, kuris garantuoja būtinosios medicinos pagalbos išlaidų ir išlaidų, galinčių atsirasti dėl užsieniečio grąžinimo į užsienio valstybę dėl sveikatos priežasčių (transportavimo, įskaitant asmens sveikatos priežiūros specialisto (specialistų) palydą), apmokėjimą ir galioja visą užsieniečio buvimo ar gyvenimo Lietuvos Respublikoje laikotarpį\*.**

**Sveikatos draudimo nereikia, jeigu už užsienietį mokamos privalomojo sveikatos draudimo įmokos.**

**Sveikatos draudimą užsienietis gali pateikti savo pasirinkimu:**

* **pildydamas prašymą MIGRIS;**
* **atėjęs rezervuotu vizito laiku į Migracijos departamentą pateikti dokumentų ir biometrinių duomenų.**

**arba**

**Lietuvos Respublikos Vyriausybės 2008 m. liepos 16 d. nutarime Nr. 715 „Dėl įsipareigojimo apmokėti gyvenimo Lietuvos Respublikoje laikotarpiu užsieniečiui suteiktų sveikatos priežiūros paslaugų išlaidas“ nustatytu atveju (pavyzdžiui, *užsienietis yra vyresnis negu 75 metų ar sunki sveikatos būklė*) Lietuvos Respublikoje gyvenančio Lietuvos Respublikos piliečio arba užsieniečio pasirašytas įsipareigojimas apmokėti išlaidas už gyvenimo Lietuvos Respublikoje laikotarpiu užsieniečiui suteiktas sveikatos priežiūros paslaugas ir ne mažiau kaip 3 draudimo įmonių raštai, patvirtinantys, kad dėl užsieniečio senyvo amžiaus ar sveikatos būklės atsisakoma jį drausti sveikatos draudimu.** **Įsipareigojančio asmens parašas turi būti patvirtintas notaro arba Migracijos departamento darbuotojo, kai šis asmuo atvyksta į  Migracijos departamentą;**



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pastaba. Atvykus rezervuotu laiku į Migracijos departamentą užsieniečio buvimas Lietuvoje turi būti teisėtas.**

**\*Užsienyje išduoti dokumentai turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos. Banko pažyma ir sveikatos draudimą patvirtinantis dokumentas gali būti pateikti surašyti originalia anglų kalba arba gali būti pateiktas kita kalba surašyto šių dokumentų vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos.**